b'\n_START_ARTICLE_\nPerlemor\n_START_PARAGRAPH_\nPerlemor er det naturmateriale, som det indre lag af skallen p\xc3\xa5 en perlemusling best\xc3\xa5r af._NEWLINE_Det latinske navn er perlarum mater = perlernes moder, idet perlemuslingens skal virker som en livmoder for de naturlige perler, der dannes i en perlemusling. Der er tale om, at muslingen for at beskytte sig indkapsler urenheder med et sekret, der bliver til en perle, der p\xc3\xa5 latin hedder perla (afledt af pirula = lille p\xc3\xa6re)._NEWLINE_Perlemor er blevet anvendt til bl.a. smykkefremstilling og intarsia.'